open-index/open-wikipedia-markdown huggingface dataset:
מרי נורטון

**מרי נורטון** (באנגלית: **Mary Norton**; 10 בדצמבר 1903–29 באוגוסט 1992) הייתה סופרת ילדים בריטית.

## ספרים
מרי נורטון נודעת בעיקר בסדרת ספרי **[[הלקחנים]]** (The Borrowers). ספרה הראשון, The Magic Bedknobs,
or How to Become a Witch in Ten Easy Lessons יצא לאור בשנת 1943 ויחד עם המשכו, Bonfires and Broomsticks
היה לסרט של חברת וולט דיסני בשם "המיטה המעופפת".

## ספריה שתורגמו לעברית
* **המיטה המעופפת**
** הוצאת רמדור, תרגמה שלומית קדם – תרגום המבוסס על העיבוד הקולנועי מבית אולפני דיסני. יצא לאור בשנת 1977.
** מו"ל: אוקיינוס ומודן. תרגם מאנגלית יואב אבני. יצא לאור בשנת 2023, תרגום ראשון לעברית של היצירה המלאה לעברית.
* **הלקחנים**, הוצאת זב"מ, תרגמה יוכבד פרימן
* **הלקחנים בשדות**, הוצאת זב"מ, תרגמה יוכבד פרימן
* **הלקחנים על המים**, הוצאת זב"מ, תרגמה יוכבד פרימן
* **הלקחנים באוויר**, הוצאת זב"מ, תרגמה יוכבד פרימן
* **ניצחון הלקחנים**, הוצאת זב"מ, תרגמה יוכבד פרימן

## קישורים חיצוניים
* 
* 
* 

## הערות שוליים

קטגוריה:סופרות ילדים ונוער בריטיות
קטגוריה:סופרות פנטזיה בריטיות
קטגוריה:ספרים זוכי מדליית קרנגי
קטגוריה:סופרות בריטיות
קטגוריה:סופרים בריטים
קטגוריה:בריטיות שנולדו ב-1903
קטגוריה:בריטים שנולדו ב-1903
קטגוריה:בריטיות שנפטרו ב-1992
קטגוריה:בריטים שנפטרו ב-1992
רון שחר

**רון שחר** (נולד ב-2 בדצמבר 1970) הוא שחקן, קריין, דוגמן ומנחה טלוויזיה ישראלי.

## ביוגרפיה
שחר נולד בנתניה הילד השלישי מבין ארבעה ילדים, וגדל בבית מסורתי. הוריו ממוצא מרוקאי-רוסי. אביו עבד בעסקי היהלומים ואמו, במרפאת שיניים. את שירותו בצה"ל עשה כלוחם בחטיבת גבעתי. לאחר שחרורו, למד שחר משחק בסטודיו למשחק של יורם לוינשטיין.

שחר שיחק, בין היתר, בסדרות הטלוויזיה "משחק החיים", "האודישן הגדול", "שמש", "אהבות אחרונות", "טלנובלה בע"מ", "נשות הטייסים" ו"בובות".

כמו כן השתתף בפרסומות עבור חברות מסחריות רבות ובהן yes, קוקה-קולה, בנק הפועלים, מכבי, לאומי ופלאפון.

שחר שיחק בתפקיד ראשי בסרטי הקולנוע "רגליים קרות" ו"המוסד הסגור". כמו כן, שיחק בסרט "מפריח היונים" של הבמאי נסים דיין, אשר יצא לאקרנים בשנת 2014.

בתיאטרון שיחק, בין היתר, בהצגות:
*"יש דיבור" - הצגת נוער במסגרת בית הספר בנושא אלימות - כתב וביים
*"אדמונד" - דייוויד מאמט - בתפקיד המטיף והאסיר
*"פוטנציאל קומי" - אלן אייקבורן - ביים
*"במרתף" - יהושע סובול. בתפקיד "טנא ריבק"
*"הם יורים גם בסוסים" - בתפקיד סידני פולאק
*"חוות החיות" - בתפקיד החמור בנימין
*"החדר והחגיגה" - בתפקיד "למברט"
*"הנסיך הקטן"
*"ברוקלין בוי" - תיאטרון באר שבע

ב-2010 השתתף בתוכנית המציאות "רוקדים עם כוכבים" בערוץ 2 של רשת, והגיע למקום השני עם אנה ארונוב.

מאז 2011, והחל מהעונה השנייה, החליף את רז מאירמן כמנחה תוכנית המציאות "המירוץ למיליון" של "רשת" בערוץ 2 (ולאחר מכן בערוץ 13). מאז התוכנית עברה לקשת 12 ונאלץ לעזוב את תפקיד המנחה, במקומו ינחה את התוכנית יהודה לוי.

ב-2014, השתתף יחד עם בת זוגו, מיה קרמר, בשעשועון "כלוב הזהב" בזכיינית "רשת" ערוץ 2, במסלול ה-VIP.

בשנת 2015 כיכב בסדרת הקומדיה "פרודים" ששודרה בערוץ 2 ביחד עם יוסי מרשק, קובי מימון, ופיני קידרון גילם את נדב שרתוק.

בשנת 2016 התחיל לשחק בהצגה הקומית "האורחת" לצד מגי אזרזר וגילת אנקורי, מאת סביון ליברכט בתיאטרון בית לסין.

ב-2018 גילם את דמותו של מאיר בסדרה "יש לה את זה".

החל מאוקטובר 2019, הוא משתתף בעיבוד המוזיקלי של הסרט "אפס ביחסי אנוש" בתיאטרון בית ליסין.

בשנת 2021 נטל חלק בעונה השנייה של "הזמר במסכה", המשודרת בשידורי קשת, בתור האיילה, והודח שני מהתוכנית.

ב-2023 השתתף בסדרה "שקשוקה", שם שיחק את שי דואני שהוא אביה של דור דואני (שלי ברק).

ב-2024 השתתף בעונה השלישית של הסדרה "מנאייכ". באותה שנה שיחק בסדרה "ספין" בתפקיד סטיבן.

ב-2025 פורסם כי ינחה את העונה הרביעית של Power Couple הזוג המנצח.

בשנת 2026 שיחק בסדרה של אדיר מילר ״ריסט״ בתפקיד גיורא, בן הזוג החדש של קרני.

### חיים אישיים
שחר היה נשוי לדפנה דנון בין השנים 2007–2009. 

הוא נישא בשנית למיה קרמר, משתתפת העונה הראשונה של "המירוץ למיליון", השניים נפרדו באפריל 2019 ולשניהם בת משותפת.

## קישורים חיצוניים

* 
* 
* 
* 
*  
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:דוגמנים ישראלים
קטגוריה:מתחרי רוקדים עם כוכבים (ישראל)
קטגוריה:מנחי טלוויזיה ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:סגל רשת
קטגוריה:קריינים ישראלים
קטגוריה:משתתפי הזמר במסכה (תוכנית טלוויזיה ישראלית)
קטגוריה:ישראלים שנולדו ב-1970
יוסף עוזר

**יוסף עוזר** (נולד ב-1952) הוא איש חינוך לשעבר ומשורר ישראלי.

## ביוגרפיה
גדל והתחנך במושב ברק בעמק יזרעאל. יוסף עוזר גדל והתחנך במושב ברק בעמק יזרעאל. אחר מלחמת יום הכיפורים  החל ללמוד חינוך וספרות באוניברסיטת חיפה אך לא סיים את לימודיו. שיריו הראשונים התפרסמו במעריב בעריכת הסופר משה שמיר. בהיותו הלום קרב עקב מלחמת יום הכיפורים, החל ללמוד בישיבת אור שמח, הפך לחרדי וליועץ חינוכי במגזר החרדי. בשנת 2013 חווה אלימות בתלמוד התורה בו לימד עקב דיבורים שנויים במחלוקת שהשמיע בפני תלמידיו. התוקף חויב בפיצויים כספיים. מאוחר יותר עזב את החברה החרדית.

עוזר עמד מאחורי הקמת כתב העת דימוי והיה אחראי על הענקת שמו. בשנות התשעים של המאה ה-20 ליווה את הקמת כתב-העת לשירה "משיב הרוח" והשתתף בעריכת גליונותיו. כיהן גם כיו"ר מועצת מערכת "מאזנים" של אגודת הסופרים העבריים. עוזר עמד מאחורי הקמת כתב העת דימוי והיה אחראי על הענקת שמו. בשנות התשעים של המאה ה-20 ליווה את הקמת כתב-העת לשירה "משיב הרוח" ומאז הוא משתתף בעריכת גליונותיו.

עוזר כיהן גם כיו"ר מועצת מערכת "מאזנים" של אגודת הסופרים העבריים.

ערב מלחמת יום כיפור היה עוזר ידיד קרוב של ראובן פוליטי, ששרת לצידו, והשניים התנסו בכתיבת שירה. ראובן פוליטי נהרג במלחמה, ולאחריה הביא עוזר למשפחתו את קובץ השירים שפוליטי הותיר אחריו. אחד השירים של פוליטי, "אמא, אבא וכל השאר", הולחן בידי עידן רייכל ובוצע בידי עידן חביב.

מתגורר בירושלים. נשוי לנעמי ואב לשבעה ילדים.

## יצירתו
### ספריו
* **סילן טהור** (תל אביב: ספרית פועלים, 1981)
* **שם ומלכות** (תל אביב: עקד, 1990)
* **עמק יזרעאל ירושלים** (הוצאת אפיק, 2013)
* **נשיקת מכחול** (משיב הרוח, ירושלים: 2014)
* **הסחה לאדום** (הוצאת הקיבוץ המאוחד, בני ברק: 2022)

## פרסים ספרותיים
* 1980 – פרס קרן רון אדלר על ספרו "סילן טהור"
* 1981 – פרס ע"ש ליס מלר לשירה באוניברסיטת חיפה
* 1993 – פרס ראש הממשלה לשירה לשנת תשנ"ג
* 2015 - פרס סופר מורה מטעם משרד החינוך
* 2015 - פרס ראש הממשלה לשירה לשנת תשע"ה
* 2015 - פרס על שם מנחם מנדל דוליצקי באוניברסיטה העברית - אומן הבית של האוניברסיטה העברית, הפקולטה למדעי הרוח
* 2020 - פרס לאה גולדברג לשירה
* 2023 - פרס אורי צבי לשירה
* 2024 - פרס על שם חיים גורי לשירה עברית
* 2025 - פרס על שם מנחם מנדל דוליצקי באוניברסיטה העברית - אומן הבית של האוניברסיטה העברית, הפקולטה למדעי הרוח

## לקריאה נוספת
* עירית רונן, "עוזר, יוסף", **[[לקסיקון הקשרים לסופרים ישראלים|לקסיקון הֶקְשֵרִים לסופרים ישראלים]]** (תשע"ד 2014), עמ' 689.
* יוסף עוזר, **אינני שר בגדדית**, באנתולוגיה "תמונה קבוצתית" (ספרות ישראלית במאה ה-21), עמ' 486-485, הוצאת כרמל, 2017.

## קישורים חיצוניים

* 
* 
* 
* 
* 
* 
* 
* 
* 
* חגית בת-אליעזר, שיר מתוך "עכשיו" 75: מלכודת העסיס של יוסף עוז, באתר "יקום תרבות"
* 
* אוריאל בן עמי,שירת הממטרות של יוסף עוזר בתוך: ד"ר לאה מזור, על מקרא הוראה וחינוך
* 
* 
* אלי הירש, "עמק יזרעאל ירושלים"

;מכתביו
* שירי יוסף עוזר באתר צורה
* יוסף עוזר באנתולוגיה מקוונת לשירה עברית, באתר של נילי דגן
* 
* 
* 
* 
* 
* 
* 

## הערות שוליים

קטגוריה:משוררים ישראלים
קטגוריה:משוררים כותבי עברית
קטגוריה:אמנים ישראלים שחזרו בתשובה
קטגוריה:בוגרי ישיבת אור שמח
קטגוריה:בוגרי אוניברסיטת חיפה
קטגוריה:משוררים חרדים
קטגוריה:אנשי חינוך חרדים ישראלים
קטגוריה:זוכי פרס רון אדלר
קטגוריה:זוכי פרס היצירה לסופרים ומשוררים
קטגוריה:ברק (מושב): אישים
קטגוריה:זוכי פרס לאה גולדברג
קטגוריה:ישראלים שנולדו ב-1952
אהרון חרל"פ

**אהרון חרל"פ** (נולד ב-1941) הוא מנצח ומלחין ישראלי.

## ביוגרפיה
חרל"פ נולד בקנדה ולמד בקולג' המלכותי למוזיקה בלונדון, באקדמיה למוזיקה בווינה ובאקדמיה למוזיקה בתל אביב. עלה לישראל בשנת 1964 והתיישב בקיבוץ עין השופט. בעבר היה מרצה בכיר באקדמיה למוסיקה ולמחול בירושלים ובמכללת גבעת ושינגטון.

ב-1999 קיבל את פרס ראש הממשלה לקומפוזיטורים. לאורך השנים זכה במספר פרסי אקו"ם: ב-1983 זכה בפרס על שלושה שירים למצו-סופרן ותזמורת סימפונית עבור טקסטים מאת לאה גולדברג ויהודה עמיחי (1983); ב-1997 זכה בפרס על קונצ'רטו לקלרינט; ב-2004 על הקונצ'רטו לבסון; וב-2008 זכה בפרס אקו"ם למפעל חיים, על תרומתו למוזיקה הקונצרטית בישראל.

מאמצע שנות ה-70' עד ראשית שנות ה-80' של המאה ה-20 ניצח אהרון חרל"פ על המקהלה הפילהרמונית תל אביב. חרל"פ הוא מנצחה ומנהלה המוזיקלי של המקהלה הקאמרית כפר סבא.

ארכיונו שמור בספרייה הלאומית.

## חיים אישיים
חרל"פ נשוי להדסה ומתגורר בכפר סבא ולהם שלושה ילדים. בנו הוא הבמאי והיוצר יוני חרל"פ.

## מיצירותיו
### אופרות
* "תרז רקן" (על פי יצירתו של אמיל זולא).
* "כנפיים" (על פי ג'ובראן ח'ליל ג'ובראן).

### לתזמורת
* סימפוניה מספר 2 - ציפור המלחמה.
* סינפוניה קצרה (Sinfonia Breve).
* קונצ'רטו לתזמורת.
* קונצ'רטי לקלרינט, בסון, פסנתר וויולה.
* יובל, לתזמורת סימפונית.
* מחולות סימפוניים, לתזמורת סימפונית.
* רקוויאם.

### שירים
* שלושה מחזורי שירים על השואה לפי טקסטים של יעקב ברזילי.
* 
* 
* "אותיות בוכות באש".

### יצירות למקהלה
* צלם אלוהים - קנטטה לסולנים, מקהלה ותזמורת.
* "עקידת יצחק" - למקהלה.
* קנטטה: האש וההרים.
* כי עפר אתה, ואל עפר תשוב, לסופרן, אלט, בס-בריטון, מקהלה מעורבת ופסנתר.
* ידידי טינטן למקהלת ילדים.
* בת יפתח, קרן סולו, למקהלה מעורבת וסופרן סולו.
* זוכרים עוד שמות, למקהלת נשים (או ילדים) ללא ליווי.
* טוב כעס משחק, למקהלה מעורבת.
* הינשוף והחוחית, למקהלת ילדים או מקהלת נשים עם פסנתר.
* כל זמן למקהלה מעורבת.
* לך אכל בשמחה לחמך, מקהלה מעורבת.
* קין והבל, טנור, סופרן, למקהלה מעורבת ופסנתר.
* שירו לה’, למקהלה מעורבת.
* שמח בחור בילדותיך, למקהלה מעורבת.

### מוזיקה קאמרית
* "עצב"/Nerve לטרומבון ולפסנתר.
* חמישה דיאלוגים לחליל ולפסנתר.
* "דיאלוגים" לשני בסונים (או שני צ’לים).
* שיחות לחליל (או קלרינט) ופסנתר.
* "מראות ירושלים", לחליל ופסנתר.
* עולם הילד, סויטה, לחליל ופסנתר.
* האבוב המקונן (לאבוב).
* אטיודים לויולה.
* "קליידוסקופ" - לחמישיית כלי נשיפה.
* "Reflections" לחליל, בסון ופסנתר.
* סוויטה לבסון ופסנתר.

### לפסנתר
* רישומי ילדות.
* אטיוד.
* 
*משחקי ילדים.

## קישורים חיצוניים

* 

* 
* אהרון חרל"פ, בקטלוג הספרייה הלאומית.
* 
* 
* 

קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:מנצחים ישראלים
קטגוריה:מנצחי מקהלות ישראלים
קטגוריה:מוזיקה של המאה ה-20
קטגוריה:עולים בשנות ה-1960
קטגוריה:ישראלים ילידי קנדה
קטגוריה:ישראלים שנולדו ב-1941
ישיבת ההסדר קרני שומרון

**ישיבת ההסדר קרני שומרון** (הידועה גם כ**קרנ"ש**) היא ישיבת הסדר שנוסדה בשנת 1980 על ידי הרבנים שמואל הבר ואברהם קורצוייל, שעומדים כיום בראשות הישיבה, ושוכנת ביישוב קרני שומרון. הישיבה ידועה בשיטת הלימוד שלה "אסוקי שמעתתא אליבא דהלכתא".

## רקע
הישיבה נוסדה בשנת תש"מ (1980) על ידי הרבנים שמואל הבר ואברהם קורצוייל, כשנתיים לאחר הקמת היישוב קרני שומרון.
בתחילה מנהל הישיבה היה הרב יעקב אליטוב, לאחריו סגן-אלוף יאיר הלר, ולאחריו משה גליק. בשנת תשמ"ג מונה יגאל המאירי למנהל הישיבה, ובעזרתו נבנה קמפוס של מבני קבע במרכז היישוב, אשר נבנה בתקופת כהונתו של יצחק שמיר כראש ממשלה, והוא אף הגיע לחנוכת בניין הישיבה, אשר בו שוכנת הישיבה עד היום, והחליף את הצריפים שבהם שכנה הישיבה עד אז. לאחריו החליפו של ליאור ליפשיץ כמנהל הישיבה, ובשנת 2016 החליפו בוגר הישיבה אלימלך כהן.

על אף שראשי הישיבה, הרבנים הבר וקורצוייל הם יוצאי ישיבת חברון החרדית, הם לחמו במלחמות ישראל השונות: מלחמת ששת הימים, תקופת המרדפים, מלחמת יום כיפור ומלחמת לבנון הראשונה, במסגרת שירותם בצה"ל (בחטיבת הצנחנים), ומזוהים עם הפלג הציוני דתי. בישיבה מלמדים בעיקר רבנים בוגרי הישיבה, ובוגרי ישיבות ישיבת מרכז הרב וכרם ביבנה.

ב-17 בפברואר 1986 תלמידי הישיבה  , ששירתו בחטיבת גבעתי נשבו בקרב לאחר שמחבלי חזבאללה הניחו מארב לסיור של צה"ל. ב-21 ביולי 1996, הוחזרו גופות שני החיילים לישראל. בחשון תש"ע הוכנס ספר תורה לזכרו של יוסף פינק לישיבה.

## דרכה של הישיבה ותלמידיה
בשנת 2017 מנתה הישיבה כשלוש מאות וחמישים תלמידים. דרכה של הישיבה היא בשיטת לימוד "אסוקי שמעתתא אליבא דהלכתא", לימוד תלמוד המכוון לבירור והכרעת ההלכה ופתרון בעיות אקטואליות. בחלק ממסגרות הישיבה מוסדר הלימוד לפי נושאים בהלכה ולא על פי סדר הדף, כמקובל ברוב הישיבות. הלימוד מסודר ושיטתי ומטרתו היא להקיף את הנושא הנלמד מהיבטיו העיקריים. בישיבה מושם בה דגש רב על התנהגות שבין אדם לחברו. בישיבה פועל מכון להכשרת מורים בראשו עומד הרב אבי מטלון.

הישיבה שמה דגש על השירות הצבאי ומעודדת את תלמידיה להתגייס ליחידות הקרביות של צה"ל ולתפקידי פיקוד.

## פעילות התיישבותית
אברכים רבים בוחרים להתגורר בקרני שומרון לאחר סיום לימודיהם בישיבה, וחלקם אף הקימו את המאחז אלוני שילה השוכן בגבעה סמוכה.

כמו כן, הישיבה מחזקת את היישוב "רמת גלעד" השוכן על גבעה הסמוכה לקרני שומרון. קבוצה של אברכים מתגוררת בשכונת "נווה מנחם" ועוסקת לאחר שעות הלימוד בפעילות חברתית ענפה לרווחת תושבי השכונה.

גרעין מאברכי הישיבה הקים בשנת 1990 את היישוב אבני חפץ גרעין נוסף מבני הישיבה הקים את הגרעין התורני "קרני קדם" ביישוב קדימה שבשרון בשנת 1998.

בוגרים רבים קבעו את מקום מושבם ברחבי השומרון. יישובים כדוגמת קדומים, קרני שומרון, רבבה, יקיר ופדואל.

## קישורים חיצוניים
* ישיבת ההסדר קרני שומרון
* 
* 
* כל הכתבות על ישיבת ההסדר קרני שומרון, באתר ערוץ 7

## הערות שוליים

*
קרני שומרון
קרני שומרון
קטגוריה:קרני שומרון
Violator

**Violator** הוא אלבומה באורך-מלא השביעי של להקת המוזיקה האלקטרונית הבריטית דפש מוד.

לאלבום נלווה סיבוב הופעות עולמי בשם *World Violation*.

כמו כן, לאלבום הייתה הצלחה חסרת תקדים בארצות הברית, והוא הגיע למקום 7 במצעד האלבומים האמריקאי - The Billboard 200.

בשנת 2020 מגזין הרולינג סטון דירג את האלבום במקום ה-167 ברשימת 500 האלבומים הטובים ביותר בכל הזמנים המחודשת.

## רשימת השירים





* בשירים *[[#Enjoy The Silence|Enjoy The Silence]]* ו-*Blue Dress* יש קטעים אינסטרומנטליים מוחבאים.
* כל השירים נכתבו על ידי מרטין גור.
* דייב גהאן שר את כל השירים למעט *Sweetest Perfection* ו-*Blue Dress*, שאותם שר גור.

## סינגלים

## קישורים חיצוניים

## הערות שוליים

קטגוריה:אלבומי דפש מוד
קטגוריה:אלבומים באנגלית
קטגוריה:אלבומי אלקטרופופ
קטגוריה:אלבומי רוק אלטרנטיבי
קטגוריה:אלבומי חברת סייר רקורדס
טיון דביק

**טיון דביק** (שם מדעי: ***Dittrichia viscosa'' (L.) W. Greuter''') הוא [[עשבוני]] [[צמח רב-שנתי|רב-שנתי]] או [[בן-שיח]] ממשפחת ה[[מורכבים]], הצומח בר ב[[ארץ ישראל]] וידוע כבעל סגולות רפואיות רבות.
[[גבעול]]יו ו[[עלה|עליו]] דביקים ושעירים.

שמו ב[[ערבית]] طيون (טיון) או طباق (טובאק), וב[[אנגלית]] Lesser elecampane או False yellowhead.

==כללי==
מקור שם הסוג העברי הוא בשם הערבי, שנגזר מהמילה הערבית [[טין]] طين, שהיא בית גידולו העיקרי בעבר – אדמה בוצית בשולי [[ביצה (אגם)|ביצות]]. כיום הוא נפוץ מאוד בארץ בשולי [[כביש]]ים וב[[תעלה|תעלות]], בשולי [[מחצבה|מחצבות]] וגלי עפר, וכן באזורים אשר מוצפים מים ב[[חורף]].

תפוצת הצמח ים-תיכונית. הוא אחד המינים העיקריים ב[[חברת החלוץ]] בתהליך ה[[סוקצסיה (אקולוגיה)|סוקצסיה]] המתרחש לאחר [[הפרעה (אקולוגיה)|הפרעת]] הקרקע. עקב הפיתוח המואץ שחל בארץ ישראל מאז קום המדינה, הפרעות של הקרקע הפכו שכיחות, ובעקבותיהן נפוץ הטיון הדביק בבית גידולו החדש, עד שהיה לאחד הצמחים הנפוצים ביותר בארצנו.

הצמח [[נביטה|נובט]] בעונת ה[[סתיו]], והשורשון עשוי להגיע לעומק של 25 ס"מ. גובה הצמח 50–120 ס"מ לצמח בסיס מעוצה ועלים אזמלניים מעט משוננים בצבע ירוק-צהבהב. שם המין נגזר מדביקותם של [[עלה|עליו]] ו[[גבעול]]יו, שהם גם שעירים ומדיפים [[ריח]] חזק וחריף. הפרחים שצבעם צהוב, צבורים בקרקפות ערוכות במכבד או באשכול ארוך וצר. קוטר הקרקפת ב-1.5 ס"מ ויש בה פרחים צינוריים במרכז, ופרחים לשוניים בהיקף. הפריחה נמשכת מיולי עד סוף דצמבר. הפריחה חביבה מאוד על דבורת הדבש. הטיון נחשב לצמח צופני חשוב בעונת הסתיו, עונה שבה יש מיעוט בפריחה. ה[[פרי]] הוא זרעון שאליו צמודה ציצת זיפים; הזרעונים מסודרים בראש עגול בדומה לזרעי ה[[סביון (סוג)|סביון]] ומורכבים אחרים.

שמות מדעיים נרדפים:
* ***Cupularia viscosa* (L.) Gren. & Godr.*'
* **''Inula viscosa'' (L.) Ait.**

## שימושים
שימושי הצמח רבים, ובהם:
### ברפואה העממית
ברפואה העממית של ערביי ישראל מככב הטיון הדביק בראש רשימת צמחי המרפא, כמרפא ארבעים סוגי חולי ומכאוב, ביניהם דלקת מפרקים והרפס (שלבקת).

### ברפואה בזמננו
הצמח מהווה כיום נושא למחקרים רפואיים רבים בכל העולם, לטיפול בפטריות ברגליים, תולעי מעיים ועוד. תמציות מהצמח לשימוש רפואי נסחרות בשווקים רבים בעולם.

### שימושים נוספים
* תמציות מהצמח משמשות גם במלחמה במחלות של צמחים, כגון נגד מטרדי פטריות ובקטריות
* ענפי הצמח משמשים להסקה ולאפיית פיתות
* הטיון משמש לריפוי פצעים.
* טיפול בשיגרון.

## הסוג טיון
הסוג טיון כולל כ-200 מינים הגדלים באירופה, באסיה ובאפריקה; בישראל גדל בר מין נוסף, **טיון חריף** *Dittrichia graveolens –* הוא נבדל ממנו בהיותו עשב חד-שנתי שגובהו עד חצי מטר, ובכך שהפרחים הלשוניים של תפרחתו קצרים יותר מן הפרחים הצינוריים. הוא צומח במעזבות ובבתי גידול לחים בצפון הארץ.

מינים נוספים: טיון בשרני, טיון חריף

המין **בן-טיון בשרני** שויך אף הוא בעבר לסוג טיון.

## מקורות ועיון נוסף
* חיפוש פרסומים מדעיים על הצמח באתר המרכז הלאומי האמריקאי למידע ביוטכנולוגי - National Center for Biotechnology Information 
* מחקר לטיפול בתולעי מעיים באמצעות הצמח 

## ראו גם
*טיונית החולות – צמח פולש אשר שם הסוג שלו נגזר מדמיונו לסוג טיון.

## קישורים חיצוניים

## הערות שוליים

קטגוריה:צמחים שתוארו ב-1973
קטגוריה:טקסונים שתוארו בידי ורנר גרוטר
קטגוריה:מורכבים
קטגוריה:ארץ ישראל: מורכבים
קטגוריה:מינים מתפרצים בישראל
קטגוריה:פרחים צהובים בארץ ישראל
קטגוריה:צמחי מרפא
מארק איטון

**מארק איטון** (באנגלית: **Mark Eaton**; 24 בינואר 1957 – 29 במאי 2021) היה כדורסלן אמריקאי ששיחק בעמדת הסנטר בליגת ה-NBA.

איטון שיחק במכללה הקהילתית סייפרס (Cypress) שבקליפורניה וב-1980 עבר לאוניברסיטת קליפורניה בלוס אנג'לס. עם סיום לימודיו, ניגש איטון בשנת 1982 בגיל 25 לדראפט ה-NBA ונבחר במקום השלישי בסיבוב הרביעי על ידי היוטה ג'אז, בחירה נמוכה אשר בדרך כלל אינה מובילה לקריירה ב-NBA.

למרות התחזיות השליליות, רכש לעצמו איטון מקום חשוב ביוטה המתגבשת של שנות ה-80 והצליח לנהל קריירה מקצוענית ארוכה בת 11 עונות, אשר נסתיימה רק בשל בעיות גב קשות.

איטון אשר חולשתו במשחק ההתקפה הייתה ידועה בכל הליגה (6 נקודות בממוצע למשחק בקריירה בעונה הסדירה ב-45.8% מהשדה ו-64.9% מקו העונשין, ו-6.1 נק' בממוצע למשחק פלייאוף בקריירה ב-48.9% מהשדה ו-63.9% מקו העונשין), חיפה על כך במשחק הגנה משובח, אשר הביא לו בעייני כמה מגדולי הפרשנים את התואר שחקן ההגנה היעיל ב-NBA. זכורים בעיקר דברי שחקן הלוס אנג'לס לייקרס, מג'יק ג'ונסון, אשר אמר לאחר לילה מתסכל מול הענק "כאשר אתה נכנס לאזור הצבע, אתה חייב לדעת להתמודד עם מארק איטון".

איטון נהרג ב-29 במאי 2021 בתאונת אופניים.

## שיאים
איטון החזיק בכמה שיאי חסימות:
*ממוצע חסימות למשחק בקריירה בעונה הסדירה (3.5 חסימות למשחק ב-28.8 דקות ב-875 משחקים).
*ממוצע חסימות למשחק בעונה סדירה מסוימת (5.56 חסימות למשחק ב-82 משחקים בעונת 1984–1985 - עונתו השלישית).
*מספר החסימות בעונה (456 חסימות בעונת 84/5).
*ממוצע חסימות למשחק בפלייאוף מסוים יחד עם מאנוט בול (5.8 - איטון עשה זאת ב-1986 ובול עשה זאת עונה לפניו).
בממוצע למשחק פלייאוף בקריירה הוא היה שני עם 2.84 חסימות למשחק ב-31 דקות ב-74 משחקים אחרי האקים אולאג'ואן עם 3.26. במספר חסימות לקריירה בעונה הרגילה הוא היה רק רביעי עם 3,064 חסימות, וזאת מכיוון שהוא שיחק פחות משחקים מאלו שלפניו: האקים אולאג'ואן, דיקמבה מוטומבו וכרים עבדול-ג'באר שממוצעי החסימות שלהם נמוכים משלו. במספר החסימות לפלייאוף הוא מדורג רק במקום ה-16 עם 210 חסימות, אך מספר משחקי הפלייאוף שאיטון שיחק בהם מועט באופן משמעותי ביחס לאלו שלפניו.

איטון נבחר פעמיים לשחקן ההגנה של העונה ב-NBA, בעונת 85–1984 ובעונת 89–1988, שבה גם נבחר למשחק האולסטאר.

מארק איטון נודע בכינויו "החומה" עקב יכולת החסימה המעולה שלו.

## קישורים חיצוניים

* 

* 
* 

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:כדורסלני אוניברסיטת קליפורניה בלוס אנג'לס
קטגוריה:כדורסלני יוטה ג'אז
קטגוריה:משתתפי משחק האולסטאר של ה-NBA
קטגוריה:זוכי פרס שחקן ההגנה של העונה ב-NBA
קטגוריה:כדורסלנים ב-NBA שגופייתם הופרשה
קטגוריה:בחירות דראפט של פיניקס סאנס
קטגוריה:בחירות דראפט של יוטה ג'אז
קטגוריה:קליפורניה: כדורסלנים
קטגוריה:אמריקאים שנולדו ב-1957
קטגוריה:אמריקאים שנפטרו ב-2021
פגי אשקרופט

ממוזער|פגי אשקרופט, 1962
דיים **אדית מרגרט אמילי אשקרופט** (באנגלית: **Edith Margaret Emily Ashcroft**; 22 בדצמבר 1907 - 14 ביוני 1991), הייתה שחקנית תיאטרון, קולנוע וטלוויזיה אנגלייה, שנודעה בשם **פגי אשקרופט** (**Peggy Ashcroft**). זכתה בפרס אוסקר לשחקנית המשנה הטובה ביותר ובפרס גלובוס הזהב.

## ביוגרפיה
פגי אשקרופט נולדה בקרוידון שבאנגליה, למדה בבית ספר למשחק "Central School of Speech and Drama" בלונדון. החלה להופיע על במות התיאטרון מגיל צעיר, הופעתה הראשונה בווסט אנד הייתה ב-1927, אחרי שלוש שנים גילמה את תפקיד דזדמונה במחזה אותלו לצידו של השחקן האפרו-אמריקאי פול רובסון. המשיכה להופיע בתיאטראות בלונדון ושיחקה בתפקידים רבים לצידו של ג'ון גילגוד. הופעותיה בסרטי קולנוע וטלוויזיה היו מעטות אך בלתי נשכחות. אחד מתפקידה הראשונים בקולנוע היה בסרטו של אלפרד היצ'קוק "39 המדרגות". בשנת 1937 השתתפה בתוכנית טלוויזיה של ה-BBC, בה הוצג קטע מהמחזה "הלילה השנים עשר", זו הייתה הפקה ראשונה של מחזה שייקספירי בטלוויזיה.

התפקיד הידוע ביותר שלה בקולנוע היה בסרטו של דייוויד לין "המעבר להודו" משנת 1984 עבורו זכתה בפרס האוסקר בקטגוריית שחקנית המשנה. באותה שנה הופיעה בסדרת הטלוויזיה עטורת השבחים "היהלום שבכתר" בתפקיד בארבי בצ'לור, על תפקיד זה זכתה בפרס באפט"א לשחקנית הטובה ביותר בתפקיד ראשי.

אשקרופט הייתה נשואה וגרושה שלוש פעמים, היו לה בן ובת עם בעלה השלישי לורד ג'רמי הצ'ינסון. ב-1951 זכתה באות מסדר האימפריה הבריטית (OBE) וב-1956 קיבלה את התואר "Dame Commander of the British Empire" . ב-14 ביוני 1991 מתה בלונדון משבץ בגיל 83.

## רשימת סרטים
;קולנוע

;טלוויזיה

## קישורים חיצוניים

* ריאיון עם פגי אשקרופט, מעריב, 29 באוקטובר 1965
* 
* 
* 

קטגוריה:גבירות מפקדות במסדר האימפריה הבריטית
קטגוריה:זוכי אוסקר: שחקנית המשנה הטובה
קטגוריה:זוכי אוסקר: שחקן המשנה הטוב
קטגוריה:זוכי גביע וולפי
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:בריטיות שנולדו ב-1907
קטגוריה:בריטים שנולדו ב-1907
קטגוריה:בריטיות שנפטרו ב-1991
קטגוריה:בריטים שנפטרו ב-1991
קטגוריה:אישים זוכי פרסי איגוד מבקרי הקולנוע של לוס אנג'לס
כלל היסק

**כְּלָלֵי [[היסק|הֶסֵּק]]** (באנגלית: Inference rules, או Rules of inference) הם הכללים הבסיסיים ביותר בלוגיקה ובמתמטיקה, הקובעים מתי מותר לעבור מטענה אחת לטענה אחרת, כלומר להסיק או להוכיח אותה.

## כללי ההיסק הנפוצים ביותר
ב, כל אחת מצורות הסילוגיזם היא כלל היסק, למשל זו המתירה לנו לבצע את ההיסק (הטיעון) הבא:

#כל הברווזים הם עופות.
#כל העופות הם בעלי כנף.
:לכן: כל הברווזים הם בעלי כנף.

כלל ההיסק הנפוץ ביותר בלוגיקה המודרנית הוא **[[מודוס פוננס]]**, המאפשר לבצע את ההיסק הבא:
#אם הברווזים עפים אז האגם קפוא.
#הברווזים עפים,
:לכן: האגם קפוא.

ובהצרנה באמצעות תחשיב הפסוקים:
:\begin{array}{rl}(1)&P\to Q\\(2)&P\\\hline\therefore&Q\end{array}

לעיתים מצוין היסק כזה באמצעות הסימן \vdash, כך:
:\{P\to Q,P\}\vdash Q

כלל היסק נפוץ נוסף הוא מודוס טולנס:
:\{P\to Q,\neg Q\}\vdash\neg P
וכן מקובל לקבל את הקונטרה פוזיטיב ככלל היסק:
:\{P\to Q\}\vdash(\neg Q\to\neg P)

## תחביר וסמנטיקה
כללי היסק מהווים חלק הכרחי ויסודי מכל מערכת מתמטית המאפשרת הוכחות (מערכת דדוקטיבית), לדוגמה תחשיב הפסוקים או תחשיב הפרדיקטים. הפעולה של כלל ההיסק היא תחבירית (סינטקטית) במובהק, ומאפשרת הכרעה אוטומטית (ממוחשבת) לגבי כל טענה, האם כלל ההיסק מאפשר אותה או לא. אמנם, לכללי ההיסק ישנם גם הבטים סמנטיים. דהיינו, במערכות לוגיות מסורתיות, כלל ההיסק משמר אמת: אם ההנחות אמיתיות, גם המסקנה שהוא מאפשר לגזור היא אמיתית.

## כללי היסק מול אקסיומות
יש להבחין הבחנה חדה בין כללי ההיסק ובין האקסיומות. אקסיומות הן טענות אמיתיות, המשמשות כבסיס לכל היסק במערכת. ואולם כללי ההיסק אינם חלק מן המערכת: הם כללים אודות המערכת, המאפשרים לנו לייצר היסק תקף או להבחין בין היסק תקף ושאינו תקף. משום כך, אין לראות בסימן \vdash קשר לוגי, ואת הייצוג של הטיעון, \{P\to Q,P\}\vdash Q אין לראות כמשפט מתוך השפה שאנו מתארים, אלא כתיאור של קשר בין שלושה משפטים מתוך השפה. אילו היינו מנסים לתפוס את כלל ההיסק כאקסיומה, היינו נגררים לרגרסיה האינסופית אותה מתאר לואיס קרול במאמרו הידוע, מה שהצב אמר לאכילס.

## כללי ההיסק במערכת דדוקציה טבעית
ניתן לבנות לתחשיב הפסוקים ולתחשיב הפרדיקטים מערכות הוכחה, שבהן ניתן להוכיח מכל קבוצת טענות נתונה טענות נוספות שנובעות ממנה. מערכות היסק אלה בנויות מכללים סינטקטיים (תחביריים) טכניים בלבד. המערכת הפשוטה ביותר עבור תחשיב הפסוקים היא "מערכת דדוקציה טבעית", המכילה עשרה כללי היסק. עבור כל אחד מחמשת הקשרים היא מכילה כלל הכנסה (Introduction) וכלל הוצאה (Elimination).

דוגמה ל**כלל הכנסה** (אינטרודוקציה) להקשר של פסוק התנאי:
:\begin{array}{rl}(1)&P\\(2)&Q\\\hline\therefore&P\to Q\end{array}

דוגמה ל**כלל הוצאה** (אלימינציה) להקשר של פסוק ההלחם (הקוניונקציה):
:\begin{array}{rl}(1)&P\and Q\\\hline\therefore&P\end{array}

מערכת זו היא נאותה (כלומר, כל נוסחה שניתנת להוכחה, היא אמיתית) ושלמה (כלומר, כל נוסחה אמיתית גם ניתנת להוכחה מקבוצה זו במערכת). גם לתחשיב הפרדיקטים ניתן לנסח מערכת דדוקציה טבעית, ובה נוסיף כללי הכנסה והוצאה עבור שני הכמתים.

## ראו גם
*מה שהצב אמר לאכילס
*מודוס פוננס
*מודוס טולנס

## קישורים חיצוניים

*

קטגוריה:ערכים שבהם תבנית בריטניקה אינה מתאימה
קטגוריה:לוגיקה
קטגוריה:הוכחה
הלל ריבלין

רבי **הלל ריבלין ("ריבאלס") מ[[שקלוב]]** (ב' דראש השנה ב' בתשרי ה'תקי"ח - 16 בספטמבר 1757 - שבת קודש ט' בסיוון ה'תקצ"ח - 2 ביוני 1838), שהמסורת המשפחתית טוענת שהיה תלמיד הגאון מווילנה. לפי המסורת המשפחתית היה גם ממנהיגי גלי עליית תלמידיו לארץ ישראל בתחילת המאה ה-19. היסטוריונים מערערים כיום על מסורות משפחתיות אלו.

אביו של רבי הלל, רבי בנימין ריבלין משקלוב, היה בן דודו של הגאון מווילנה ותלמידו.

לפי מסורת משפחת ריבלין, בשנת ה'תקמ"ב (1782) נוכח הגאון מווילנה שאין באפשרותו לעלות לארץ ישראל בעצמו, והעמיד את ר' הלל בראשות תנועת "חזון ציון" שתייסד עלייה לארץ ישראל, ומסר לו את "סודות הגאולה". על פי מסורת זו עמד ר' הלל בראש עליית תלמידי הגר"א לארץ ישראל בשנת תקס"ט (1809). עם זאת למסקנתו של ההיסטוריון אריה מורגנשטרן, מסורת משפחתית זו מוטעית, ור' הלל עלה לארץ רק בשנת ה'תקצ"ב (1832), וגם זאת, ללא כל קשר לקירוב הגאולה.

נישא לציפורה (ציפא), בתו של זאב וולף, בן ר' משה יוזל'ס ביחווער. בנם, הרב משה ריבלין, שימש כרבה של העדה האשכנזית בירושלים בין השנים ת"ר- תר"ו (1840–1846). חתנו הוא הנדיב והעסקן שמריהו לוריא ממוהילב, חותנם של הרב דוד פרידמן ויחיאל מיכל פינס.

צאצאיו בני הדורות הבאים, ובראשם נינו רבי יוסף (יושעה) ריבלין, המשיכו בדרכו, והיו המתיישבים הראשונים מחוץ לחומות העיר העתיקה של ירושלים.

הספר "קול התור", נכתב, לפי מסורת משפחת ריבלין, בידי ר' הלל משקלוב וכולל את שיטת הגאולה שקיבל מרבו, הגר"א. על מסורות אלו ועל אותנטיות ספר זה יצאו עוררין במהלך השנים.

מאז הוצאת הספר כנספח לספר "התקופה הגדולה" על ידי הרב מנחם מנדל כשר מהווה "קול התור" בסיס לשיטת "גאולה בדרך הטבע". רבים בציונות הדתית נוהגים לצטט מספר זה.

## קישורים חיצוניים
* אלי אשד, הראשון לבית ריבלין :על הילל ריבלין ("החזון ציון"), בלוג באתר "רשימות", 21 בנובמבר 2009
*
* 

## הערות שוליים

קטגוריה:תלמידי הגר"א
קטגוריה:רבנים אורתודוקסים
קטגוריה:רבנים ארץ-ישראלים
הלל
קטגוריה:רבנים בלארוסים
קטגוריה:אנשי עליות קדומות לארץ ישראל
קטגוריה:יהודים הקבורים בהר הזיתים: חלקת הספרדים
קטגוריה:שקלוב: אישים
קטגוריה:ילידי 1758
קטגוריה:נפטרים ב-1838
קטגוריה:עולים לארץ ישראל בשנים 1800–1881
Dance of Death

**Dance Of Death** (**ריקוד המוות**) הוא אלבום האולפן ה-13 של להקת ההבי מטאל האנגלית איירון מיידן שיצא לאור בשנת 2003.

## על האלבום
Dance Of Death הוא האלבום השני שהוציאה הלהקה מאז חזרתם של הסולן ברוס דיקינסון והגיטריסט אדריאן סמית' ללהקה. לדעת מעריצים רבים, האלבום הוא בין הטובים שמיידן הוציאו, ובעיני אחרים הוא בין החלשים. מה שניתן להגיע להסכמה הוא שהאלבום עלה על הציפיות מהלהקה, מיידן הוכיחו שגם אחרי יותר מ-20 שנות הצלחה הם יכולים גם לחדש וגם לשמור על סגנון הלהקה הייחודי.
האלבום יחד עם האלבום הקודם, Brave New World, מכר פחות ביחס לאלבומים הישנים של מיידן עם ברוס, אך ניתן ליחס לזה את ירידת הפופולריות של הלהקה ושל הרוק בעולם מאז, ולאו דווקא לשפוט לפיכך את איכות האלבומים.

אחד הדברים שמייחדים את האלבום הוא השינוי בסאונד: "הזזת" הבס והתופים לעמדות פחות מרכזיות לטובת שלוש הגיטרות. שירים בולטים באלבום הם No More Lies, Paschendale ו-Dance Of Death.עד היום, השיר New Frontier הוא השיר היחידי בו יש למתופף ניקו מק'בריין מעורבות בכתיבה.

## שיר הנושא
**דנס אוף דת**' ("ריקוד המוות") הוא שיר הנושא של האלבום, השיר מספר על נקודת מבטו של אדם הבטוח שרקד עם המוות, והוא מספר ומעביר את חווייתו בשיר. השיר בנוי מ-3 חלקים עיקריים, בחלק הראשון מתאר המספר את המתרחש עד לתחילת הריקוד, לרקע מלודיה שהולכת ותופסת מורכבות, עד לשקט של פחות משנייה המפריד בין החלק הראשון לשני. בחלק השני נכנסת המלודיה המסחררת (והפרוגרסיבית מעט) של השיר, מלודיה ברמה של איירון מיידן הישנה, ממכרת וסוחפת. המלודיה תופסת תאוצה לקראת סוף החלק השני ונגמרת במעין "התפוצצות". החלק השלישי מתחיל בערך 50 שניות לפני סיום השיר, והוא מעין חזרה למלודיה הרגועה של ההתחלה, עם סוף שסוגר את השיר.
רוב המעריצים מסכימים שזהו אחד השירים שעשו את איירון מיידן ה"חדשה", והחזירו את מיידן אל מרכז עולם ההבי מטאל.

## רשימת השירים

## השתתפו באלבום
*ברוס דיקינסון - סולן
*סטיב האריס - גיטרה בס
*אדריאן סמית' - גיטרה חשמלית
*דייב מארי - גיטרה חשמלית
*יאניק גרס - גיטרה חשמלית
*ניקו מק'בריין - תופים

## קישורים חיצוניים

* ביקורת על האלבום באתר "מטאליסט"

קטגוריה:אלבומי איירון מיידן
קטגוריה:אלבומים באנגלית
קטגוריה:אלבומי חברת קולומביה רקורדס
קטגוריה:אלבומי חברת EMI רקורדס
בריטון (כלי נגינה)

**בריטון** הוא כלי נשיפה ממתכת הדומה לטובה. סוג הבריטון הנפוץ מנוגן בסי במול (B♭), כמו טרומבון טנור. מנעדו נמוך באוקטבה אחת ממנעד החצוצרה.

לבריטון תפקיד בתזמורות וכמו כן הוא מהווה חלק בתזמורות צועדות.

שמאל|ממוזער|250px|בריטון צעדות

## מבנה הבריטון
הבריטון לרוב מיוצר מפליז (סגסוגת מהמתכות נחושת ואבץ), הוא מעוקל בצורה של ספירלה כאשר הפייה בנויה במאונך לפעמון (למעט בריטון צעדות, שבו הפייה בנויה במישור אחד עם הפעמון).

### חלקי הבריטון
הבריטון מחולק למספר חלקים מרכזיים:
* **פייה** – החלק שדרכו נושפים לתוך הבריטון. הפייה לא מחוברת בדרך כלל לבריטון באופן קבוע. זאת לצורך שמירה על הפייה פן תיפול ולצורך ניקוי. פיית הבריטון זהה לפית טרומבון בגלל המנעד הזהה.
* **פעמון** – האחראי על התהודה. הפעמון ממוקם במקביל לפייה (למעט בבריטון צעדות, אשר ממוקם בקצה הבריטון מטעמי נוחות). לפעמון הבריטון צורת חרוט, בשונה מצורת פעמון הטרומבון הגלילי.
* **[[שסתום|שסתומים]]** – על השסתומים לוחצים לקבלת צלילים בגבהים שונים. לבריטון שלושה שסתומים הנמצאים במרכז הכלי. לבריטונים מסוימים שסתום רביעי שתפקידו הורדת הצליל באוקטבה אחת. שילובים מסוימים של לחיצות מובילים לתוים שונים. כאשר לוחצים על אחד השסתומים כיוון האוויר שזורם בצינורות של הבריטון מווסת, וגורם לשינוי האורך הכללי של הצינור, ככל שהאוויר עובר דרך ארוכה יותר מהפייה עד לפעמון - כך הצליל יהיה נמוך יותר ולהפך. הנגן עצמו משפיע גם על גובה הצליל באמצעות הכנסת אוויר על ידי כיווץ שפתיו כנגד הפייה. שילוב של נשיפה ולחיצה על השסתומים קובעת את גובה וטון הצליל המופק.
* **צינורות הכיוון** – מחוברים במעגל הצינורות של הבריטון, ניתן להוציא ולהכניס אותם בדומה לחליק (סלייד) של טרומבון וכך לכוון את גובה הצליל. השימוש המרכזי של צינורות אילו הוא לכיוון הבריטון לשם יצירת הרמוניה.

לעיתים נוצר בלבול בין הבריטון לאופוניום מפאת צורתם החיצונית. אולם, הראשונה דומה יותר לקרן יער והסיבה לכך נעוצה במבנה הפעמון.

## הבריטון במוזיקה
הבריטון משמש בסגנונות והרכבים מוזיקליים מגוונים: מוזיקה קלאסית תזמורתית וקאמרית, ג'אז, מוזיקה עממית, מארש, ואף בפאנק (Funk) ורוק.

## קישורים חיצוניים

* 

קטגוריה:כלי נשיפה ממתכת
סטאר וורלד

**סטאר וורלד** (**STAR World**) הוא ערוץ טלוויזיה אסייתי המשדר בשפה האנגלית. זהו אחד מערוצי רשת Star TV (אסיה) .
הערוץ משודר, בין השאר, בהונג קונג, בהודו, באינדונזיה, במלזיה, בפקיסטן, בפיליפינים, בסינגפור, בקוריאה הדרומית, בטאיוואן, בתאילנד, ובישראל (בעבר).

לוח השידורים של הערוץ בנוי ברובו מתוכניות וסדרות בידור רבות מארצות הברית ומבריטניה, כגון "אמריקן איידול", "בטי", "עקרות בית נואשות", "משפחת סימפסון", "החוף הצפוני", "פרקינסון", "מלך השכונה", "כולם אוהבים את ריימונד", "סיינפלד", "מסע בין כוכבים: הדור הבא", "באפי ציידת הערפדים", "אנג'ל", "משמר המפרץ", "היפים והאמיצים", "8 חוקים פשוטים", "המופע של אופרה וינפרי", "המופע של דרו קארי", "כוכבים בריבוע", "מלקולם באמצע", "של מי השורה הזאת בכלל?", "חברים", "גיבורים", "סקראבס" ו"נמלטים".

### שידור הערוץ בעבר בישראל
שידורי הערוץ בישראל החלו בשנות התשעים, כאשר הוחלט בכבלים להפסיק את שידוריו של ערוץ "סטאר פלוס" (השייך לאותה הרשת) ולהעלות את "סטאר וורלד" במקומו. בסוף שנת 2003 גם חברת הלוויין Yes החלה לשדר את הערוץ, אך בתחילת שנת 2007 הפסיקה לשדר אותו עקב צפייה נמוכה בערוץ שנבעה מכפילות תכנים רבה בינו לבין ערוצי הבית של yes - ערוצי yes Stars. ב-25 באוגוסט 2008 הודיעה חברת HOT כי תחל לשדר את הערוץ בליווי כתוביות בשפה העברית. על-פי פרסומי החברה, תרגום הערוץ היה מיועד להתחיל ב-1 בספטמבר, עם זאת, החברה נאלצה לחזור בה מהפרסומים וההצהרות כאשר התברר כי לא רכשה זכויות תרגום לתכנים אשר שודרו בערוץ. שידורי הערוץ הסתיימו בישראל ב-4 בינואר 2009.

## קישורים חיצוניים
*  

קטגוריה:ערוצי טלוויזיה
רמירו השני, מלך אראגון

**רָמִירוֹ השני, מלך אראגון** ("הנזיר") (24 באפריל 1086 - 16 באוגוסט 1157) היה מלך אראגון בין השנים 1134 ל-1137.

## ביוגרפיה
רמירו נולד ב-24 באפריל 1086, והיה בנם של סנצ'ו הראשון, מלך אראגון ופליסיה דה רוסי, בתם של אילדואין הרביעי, רוזן מונדידיר ואליס דה רוסי. אביו הכניס את רמירו בילדותו למנזר הבנדיקטיני של סנט פונס דה טומייר במחו בזייה. כנזיר מכובד, רמירו נבחר לאב המנזר המלכותי הקסטיליאני Santos Fecundo y Primitivo ב-Sahagún ומאוחר יותר היה אב המנזר של מנזר סן פדרו אל וייחו ב-Huesca. ברצונו להגביל את כוחו של רמירו בתוך ממלכת נווארה-אראגון, אחיו אלפונסו הלוחם חסם את בחירתו לבישוף של בורגוס ולבישוף של פמפלונה.

בשנת 1134 נבחר רמירו לבישוף של ברסטרו-רודה כאשר מותו של אחיו חשוך הילדים הפך אותו לאחד המועמדים לירושה לכתר. אחיו אלפונסו הראשון הוריש במותו את כל אדמותיו למסדרי אבירים. לאצילי הממלכה לא הייתה כמובן שום כוונה לקיים את צוואתו; הם בחרו במקומו את אחיו רמירו, איש כנסייה שגילה עניין מועט בניהול הממלכה והקדיש את מיטב מאמציו למציאת יורש. הוא נשא לאישה את אינֶס מפואטייה, שילדה לו את הנסיכה פֶּטְרוֹנִילָה. בתחילה התכוון לחתנה עם סנצ'ו מקסטיליה, אך תוכניותיו לא עלו יפה, ולבסוף החליט להשיאה (בגיל שנה בלבד) לרמון ברנגר הרביעי, רוזן ברצלונה. משהנישואין נכנסו לתוקפם פרש למנזר והותיר את ניהול הממלכה בידיו של רמון ברנגר, אם כי נותר מלך אראגון להלכה עד יום מותו.

## אילן יוחסין

## קישורים חיצוניים

* 
* 

קטגוריה:מלכי אראגון
קטגוריה:ילידי 1086
קטגוריה:נפטרים ב-1157
ערסל

שמאל|ממוזער|250px|ערסל על הספינה גרנד טורק.
שמאל|ממוזער|250px|ערסל על חוף ים.
[ממוזער|ערסל ב[הפארק הלאומי (רמת גן)|פארק הלאומי ברמת גן|טקסט=]]

**ערסל** הוא יריעה או רשת הקשורה בין שני עמודים (או עצים) ומשמשת למנוחה. ערסל יכול להתלות בתוך הבית ומחוצה לו, בתנאי שהוא ממוקם בין שני מתלים (עמוד, עץ, וו וכדומה). הערסל בנוי ממספר חבלים הקשורים אחד לשני בקשר אחיד, הנקרא על שמו, "קשר ערסל".

## מקור הערסל
הערסל התפתח בדרום אמריקה הפרה-קולומביאנית וממשיך להיות מיוצר בחבל האמזונאס. הערסלים נפוצים מאוד באמריקה הלטינית ומקובל לומר, שהם הגיעו מחצי האי יוקטן שבמקסיקו פחות משני דורות בטרם הגיע אליו הכיבוש הספרדי. בחצי-האי עדיין מייצרים ערסלים בכפרים הסובבים את הבירה מרידה לייצוא ושימוש פנימי. לבני חצי-האי הערסל הוא סמל תרבותי כה חשוב, עד כי גם לתושב הדל ביותר יהיה מצוי ערסל. הערסלים של בני שבט המאיה מיוצרים על ידי מכונות אריגה וגם גברים, נשים וילדים משתתפים במלאכה.

## סוגי ערסלים
הערסלים בנויים ממגוון חומרים הכוללים גם עצי דקל ממערב לאמזונס ונהוג לקבוע את איכותם על-פי מספר המיתרים שבשימוש.
ישנם מגוון סוגים וצורות של ערסלים:
* ערסלים המיוצרים במיוחד עבור תרמילאים אשר כוללים ערכת תרמילאות ללילה ורשת המונעת כניסת יתושים.
* ערסלים עבור טיולי יום העשויים מחומרים קלים ואף מפח.
* ערסלים העשויים מקשה אחת ונתמכים על ידי עמודי ברזל או עץ.
* ערסלי ישיבה לשימוש ביתי .

## שימושים במקומות נוספים
שימוש שכיח ניתן למצוא באוניות מפרש, כאשר הערסלים שימושו את יורדי-הים במסעותיהם ברחבי האוקיינוסים. הערסלים היוו פתרון נוח לימאים מפאת טלטלי האניה, שמנע נפילות באמצע הלילה. אולם, ישנם הסבורים כי ניתן בנקל ליפול מהערסל ומסתבר כי, יש דברים בגו. על-כן, יוצרו ערסלים מיוחדים, אשר לצידיהם קשורים סרטים העוטפים את האדם כפקעת ומונעים ממנו להחליק או ליפול במהלך שנתו.

במהלך תוכנית אפולו, נבנו ערסלים עבור מפקד מודול הירח וטייסו לשינה בין מסעותיהם על פני הירח.

## ראו גם
* גזע (עץ)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ציוד מחנאות
קטגוריה:מיטות
קטגוריה:נדנדות
מאיה מרון

**מאיה מרון** (נולדה ב-12 במאי 1980) היא שחקנית קולנוע וטלוויזיה ישראלית. זוכת פרס אופיר לשחקנית המשנה הטובה ביותר לשנת 2002 על תפקידה בסרט "כנפיים שבורות".

## ביוגרפיה
מרון גדלה בתל אביב, כבת זקונים מבין ארבעה אחים ואחיות לאם מנהלת משרד ולאב יהלומן. כשהייתה בת 12 התגרשו הוריה. למדה מכיתה א' עד ט' בבית הספר לאמנויות תל אביב. לאחר מכן, למדה במגמת תיאטרון בתלמה ילין, אך לאחר שנה עברה לתיכון עירוני ה'. לא גויסה לצה"ל עקב תת-משקל.

## קריירה
ב-1996, בגיל 16 שיחקה בסרט הקולנוע זוכה פרס אופיר "קלרה הקדושה". כמו כן, באותה שנה הופיעה בווידאו קליפ "חכם בשמש" של ערוץ הילדים.

ב-1998 שיחקה בסרטו של ניר ברגמן "סוסי ים", שהופק כסרט הגמר שלו בסם שפיגל.

ב-2002 גילמה מרון את מאיה אולמן בסרט הקולנוע הדרמטי של ניר ברגמן "כנפיים שבורות", לצד אורלי זילברשץ-בנאי ודאנה איבגי. גילום דמותה של אולמן זיכה אותה, וכן את הסרט, בפרס אופיר בקטגוריית "שחקנית המשנה הטובה ביותר".

ב-2003 שיחקה בסרט הדרמה "לא בת 17", לצד דליה שימקו.

ב-2004 שיחקה בסרט הקולנוע "מדורת השבט" בתור אסתי גרליק, ובסרט הסטודנטים "בעיניים עצומות" בתור מאיה.

ב-2005 השתתפה בשני תפקידים טלוויזיוניים דרמטיים: בסדרה "מילואים" בתפקיד דריה, ובסדרה "בטיפול" בתפקיד איילה.

בשנים 2007–2014 שיחקה בסדרה "הבורר" מבית HOT, אשר שודרה במשך 4 עונות.

ב-2008 שיחקה בסדרה "חמישה גברים וחתונה" בערוץ 10, בתור ניבה.

ב-2009 שיחקה את התפקיד הראשי במיני-סדרה "סוזנה הבוכייה" של הוט, אותה יצרו לינה צ'פלין וסלבה צ'פלין (על-פי ספרה של אלונה קמחי).

ב-2009 שיחקה גם בעונה השנייה של "מסכים" (פרילנד).

ב-2014 שיחקה בעבודת הווידאו ארט של טליה הופמן, "גויאבה".

ב-2015 גילמה את דמותה של הדסה לוי, אמנית דתייה, בעונה השנייה של סדרת הדרמה "שטיסל" מבית yes.

ב-2026 שיחקה בסדרה ״כל האימהות משקרות״, בתפקיד אלי.

## פרסים
2002 - פרס אופיר בקטגוריית "שחקנית המשנה הטובה ביותר".

2010 - פרס בפסטיבל Fipa שבביאריץ על תפקידה.

## חיים אישיים
מרון בזוגיות ואם לבת שנולדה בשנת 2016 ולבן שנולד בשנת 2020. 

מתגוררת במושב בית שערים.

## קישורים חיצוניים

* 
* 
* 

## הערות שוליים

קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות תיכון עירוני ה' (תל אביב)
קטגוריה:בוגרי תיכון עירוני ה' (תל אביב)
קטגוריה:זוכות פרס אופיר: שחקנית המשנה הטובה
קטגוריה:שחקניות ישראליות
קטגוריה:זוכי פרס אופיר: שחקן המשנה הטוב
קטגוריה:שחקניות קולנוע וטלוויזיה ישראליות
קטגוריה:בית שערים (מושב): אישים
קטגוריה:ישראליות שנולדו ב-1980
קטגוריה:ישראלים שנולדו ב-1980
ג'יימס ג'יי בראדוק

**ג'יימס וולטר בראדוק** (באנגלית: **James Walter Braddock**; 7 ביוני 1905 - 29 בנובמבר 1974) היה מתאגרף אמריקאי, אלוף העולם במשקל כבד. התאגרף תחת השם **James J. Braddock** (כנראה בגלל שני אלופים קודמים בשמות James J. Corbett ו-James J. Jeffries ), בזכות היכולת שלו לנצח קרבות שבהם עמד להפסיד הוא קיבל את הכינוי **סינדרלה מן**.
## חייו
ג'יימס נולד בעיר ניו יורק למשפחה אירית ענייה, בעקבות הצלחה כמתאגרף חובבן הפך ג'ים בראדוק למקצוען בגיל 21 והתאגרף בתחום המשקל הקל-כבד. 3 שנים לאחר מכן, ב-1929, ביצועיו נתנו לו הזדמנות להתחרות באליפות, אך הוא הפסיד לטומי לאוגרן ב-15 סיבובים. לאחר מכן הוא הפסיד שוב, הפעם למקסי רוזנבלום. בשש השנים שלאחר מכן הוא התאגרף כדי להרוויח את לחמו בתקופת השפל הגדול ולקח כל קרב שהציעו לו במטרה להרוויח כסף. הוא דורג כמתאגרף ברמה בינונית.

למרות זאת, ניתן לו קרב עם המדורג גבוה John "Corn" Griffin, למרות שבראדוק נודע כ"האבן המדלגת", בראדוק ניצח ניצחון מפתיע. לאחר ניצחון על עוד מתאגרף בדירוג גבוה, *John Henry Lewis*, ניתנה לו ההזדמנות להילחם על התואר "אלוף העולם במשקל כבד" נגד מקס בר. בראדוק נחשב על ידי המארגנים של האלוף כיריב שקל לנצח. ב-13 ביוני 1935, בלונג איילנד, ניו-יורק, ג'יימס בראדוק זכה בתואר "אלוף העולם באגרוף במשקל כבד" למרות שההימורים נגדו היו ביחס של 10 ל-1. בקרב נראה היה שבראדוק מקבל מכות חזקות מבר. לבסוף, השופטים קיבלו את ההחלטה על ניצחונו בפה אחד.

ג'ים בראדוק סבל מכמה פציעות בידו וב-1936, כשהיה צריך להילחם על התואר שלו נגד הגרמני מקס שמלינג, הקרב התבטל. כשהיה לבסוף מוכן להתאגרף נבחר בראדוק בן ה-32 להילחם על התואר נגד ג'ו לואיס בן ה-23. בראדוק הבין שלואיס הוא מועדף על הקהל ולכן הגיע להסכמה שהוא יקבל 10% מהרווחים העתידיים של לואיס. בראדוק הצליח להפיל את לואיס בנוקדאון בסיבוב הראשון בקרב שהתרחש ב-22 ביוני 1937, אך לואיס התאושש והכריע את הזירה בנוקאאוט בסיבוב ה-8, כאשר בראדוק מתמוטט ואינו מצליח לקום עד אחרי ספירת העשר.

בראדוק התאגרף בעוד קרב אחד ב-1938, בו ניצח בהחלטת השופטים על מתמודד שדורג גבוה, אך הזמן השיג אותו, והוא החליט לפרוש מהאגרוף. ב-1954 הוא קיבל את James J. Walker Award כהכרה על המסע הארוך ותרומתו לתחום האגרוף.

כשמת בניו ג'רזי ב-1974, ג'ים בראדוק נקבר בכנסייה שם. הוא הוכנס להיכל התהילה של האגרוף ב-2001. פארק בעיר צפון ברגאן, ניו-ג'רזי, נקרא על שמו.

## סרט ביוגרפי
סרט ביוגרפי שנקרא "סינדרלה מן" מספר את סיפור חייו של ג'יימס ג'יי בראדוק. הסרט הופק על ידי רון הווארד, בכיכובם של ראסל קרואו בתור בראדוק ורנה זלווגר בתור אשתו. הסרט יצא ב-3 ביוני 2005 והצליח בקופות.

## קישורים חיצוניים

* 

* ג'יימס ג'יי בראדוק ב-njboxinghof
* 
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מתאגרפים אמריקאים
קטגוריה:אלופי עולם באגרוף - משקל כבד
קטגוריה:ניו יורק: ספורטאים
קטגוריה:אמריקאים שנולדו ב-1905
קטגוריה:אמריקאים שנפטרו ב-1974
מאפרה

שמאל|ממוזער|250px|מאפרה ובה בדלי סיגריות**מאפרה** היא כלי קיבול לשימוש מעשנים, אשר מיועדת לאיסוף אפר ובדלי סיגריות וסיגרים.

המאפרה הבסיסית והסטנדרטית ביותר מעוצבת כעיגול עם מסגרת פנימית חלולה סביב משטח שטוח, בדומה לכלי שתייה כלשהו, כגון כוס או ספל, אך היא גדולה יותר בקוטרה ושטוחה משמעותית. לרוב המאפרות שלושה שקעים בקצוות, כאשר שניים מהם מתאימים לקוטר סיגריה ואחד לקוטר של סיגר. שקעים אלו משמשים כמשענות לסיגריה או לסיגר אשר עודם דולקים.

זהו אינו העיצוב היחיד של מאפרות, שהן אביזר ביתי נפוץ. גרסאות שונות כוללות מאפרות במכוניות ועד מאפרות בשירותים ציבוריים או מקומות ציבוריים אחרים.

לרוב, מאפרות מיוצרות מזכוכית, חרס, פורצלן או ממתכות שונות כגון כסף או אלומיניום; אם כי יש כאלה שעשויות מעץ או משיש.

ישנן מאפרות המעוטרות בסמליל של חברה מסוימת (כדוגמת יצרן סיגריות), למטרת קידום מכירות.

כחלק מסידור שולחן בשנות ה-50 וה-60 של המאה ה-20, היה נהוג להניח מאפרה אישית קטנה, בצד הימני העליון, מאחורי גביעי היין וכוסות השתייה.

ככל אביזר שעיצובו חופשי ומתפתח, כך גם מאפרות הן פרט אספני מתבקש.

בחוק למניעת העישון במקומות ציבוריים והחשיפה לעישון, בנוסחו שבתוקף מ-7 בנובמבר 2007, נקבע כי "המחזיק של מקום ציבורי, לא יציב מאפרה במקום ציבורי שבהחזקתו, בהתאם למפורט בתוספת".

## קישורים חיצוניים

## הערות שוליים

קטגוריה:כלי עישון
כוונן פסנתרים

ממוזער|שמאל|250px|כוונן פסנתרים
**כוונן פסנתרים** (כַּוְנָן) הוא אדם העוסק בכיוון פסנתרים - אומנות מתיחת מיתרי הפסנתר כך שיפיקו צליל מדויק והרמוני. כוונון הפסנתר צריך להתבצע אחת לתקופה, שמשכה תלוי באיכות הפסנתר ומצב שימורו, וכן בעקבות טלטול או שינוע של כלי הנגינה. הכוונון נועד לשמור על דיוק בגובה הצלילים וההרמוניות ועל מצבו המכני התקין של הפסנתר. 

לרוב מבצע הכוונן מספר פעולות: כיוון הפסנתר, ביצוע הסדרה מכנית (רגולציה מכנית) ועיצוב האינטונציה (voicing) כדי לשפר את גוון הצליל. כווננים רבים מצטיינים באחד משלושת התחומים הנ"ל, שכן מדובר בתחומי ידע נפרדים. פסנתר הזקוק בעיקר לכוונון מתאים לטיפולו של כוונן שאוזנו טובה במיוחד, בעוד שפסנתר שעיקר בעיותיו מכניות, יזכה לטיפול הולם אצל כוונן שבקיא היטב ברזי המכניקה. לכל פסנתר מכניקה מעט שונה, המחייבת לא רק ידע רב, אלא בעיקר יכולת עיצוב ודמיון, על מנת לבטא באופן מיטבי את תכונותיו של הכלי המסוים.

## קישורים חיצוניים

* 

קטגוריה:מקצועות מוזיקליים
קטגוריה:פסנתר
מייקל אנג'לו באטיו

**מייקל אנג'לו באטיו** (באנגלית: **Michael Angelo Batio**; נולד ב-12 ביוני 1956 בשיקגו, אילינוי) הוא גיטריסט אמריקני.

## חייו
מייקל אנג'לו החל לנגן על גיטרה כבר מגיל 10. מהר מאוד גילה את כישרונו לנגן במהירות גבוהה. למרות היותו שמאלי הוא לימד את עצמו לנגן גם בעזרת יד ימין כך שבנוסף לנגינה על גיטרה בודדת הוא גם מסוגל לנגן על שתי גיטרות בו זמנית. מייקל אנג'לו פיתח טכניקה שבה הוא מנגן מעל הצוואר ומתחתיו, כך שהיד החוסמת את המיתרים היא פעם מעל לצוואר ופעם מתחתיו. מייקל אנג'לו היה גם הראשון שהמציא והצליח לנגן על גיטרה בעלת ארבעה צווארים. גיטרה זאת נגנבה ממייקל אנג'לו בהופעה של להקתו נייטרו. בשנת 2007 חברת הגיטרות Dean יצרה עבור מייקל אנג'לו גיטרה אחרת בעלת ארבעה צווארים.

בשנת 2003 דירג אותו המגזין "Guitar One" כנגן הגיטרה המהיר ביותר בעולם.

מייקל אנג'לו נוהג ללמד את מעריציו טכניקות שונות לנגינה על גיטרה. מלבד זאת, הוא נוהג לתת במה לאמנים צעירים.

## דיסקוגרפיה
*No Boundaries 1995
*Holiday Strings 1996
*Planet Gemini 1999
*Lucid Intervals and Moments of Clarity 2000
*Tradition 2000
*Lucid Intervals and Moments of Clarity, Pt. 2 2004
*Hands Without Shadows 2005
*2X Again 2007

## קישורים חיצוניים

* 

* פרופיל של מייקל אנג'לו באטיו בחברת הגיטרות Dean

קטגוריה:אמריקאים ילידי אילינוי
קטגוריה:גיטריסטים אמריקאים
קטגוריה:מוזיקאי מטאל נאו-קלאסי
קטגוריה:שיקגו: אישים
קטגוריה:אמריקאים שנולדו ב-1956
שלצדפיים

**שַׁלְצְדָפִים** (שם מדעי: *Haematopodidae*) היא משפחה בסדרת חופמאים ובה סוג יחיד **שלצדף** (*Haematopus*, שמשמעו רגל אדומה). לסוג מקור ייחודי דמוי להב, המשמש אותו להלימה ופתיחה של צדפות. תפוצתו באזורים ממוזגים בכל היבשות למעט אנטארקטיקה, בחופים שטוחים ופתוחים, סלעיים וחוליים ובכרי אחו עשבוניים בקרבתם.

## מינים
* שלצדף שחרחר (Haematopus ater)
* שלצדף שחור (Haematopus bachmani)
* שלצדף האי הדרומי (Haematopus finschi)
* שלצדף מפויח (Haematopus fuliginosus)
* שלצדף מגלני (Haematopus leucopodus)
* שלצדף עקוד (Haematopus longirostris)
* שלצדף קנרי (Haematopus meadewaldoi) - נכחד
* שלצדף אפריקני (Haematopus moquini)
* שלצדף החוף (Haematopus ostralegus) - חולף בארץ ישראל
* שלצדף אמריקני (Haematopus palliatus)
* שלצדף אחיד צבע (Haematopus unicolor)

## קישורים חיצוניים

300px|מרכז|ממוזער|זוג שלצדפים מחפשים מזון במים

*
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:משפחות מונוטופיות
קתרין פאר

**קתרין פּאר** (באנגלית: **Catherine Parr**; 1512 – 5 בספטמבר 1548) הייתה מלכת אנגליה ואירלנד, האחרונה מבין שש נשותיו של המלך הנרי השמיני. היא מלכה מ-12 ביולי 1543 ועד מותו של הנרי ב-28 בינואר 1547.

קתרין נהנתה ממערכת יחסים קרובה עם שלושת ילדיו של הנרי השמיני: מרי, אליזבת ואדוארד. קתרין פאר הייתה אישה משכילה והייתה מעורבת באופן אישי בחינוך של אליזבת ואדוארד. היא השקיעה זמן ומשאבים רבים בלימודיהם ודאגה שיקבלו את ההשכלה הטובה ביותר שניתן היה להשיג באותה תקופה. כשהנרי היה במסע מלחמה בצרפת ב-1544, מונתה קתרין לעוצרת הממלכה.

## ביוגרפיה
קתרין הייתה בתו של סר תומאס פאר מקנדל ואשתו מוד גרין. אביה נפטר כשהייתה בת חמש. לקתרין היו אח בשם ויליאם ואחות בשם אן. קתרין פאר זכתה לחינוך ראשוני דומה לזה של נשים אצילות אחרות באותה תקופה. קתרין רכשה שליטה מרשימה בשפות כגון צרפתית, לטינית (שבה אף הלחינה יצירות מוזיקליות) ואיטלקית, ואף החלה ללמוד ספרדית לאחר שהוכתרה כמלכה.
[250px|ממוזער|ימין|[דיוקן קתרין פאר (אוסף סיטון דלוואל)|דיוקן קתרין פאר, אוסף סיטון דלוואל]]
ב-1529, בגיל 15 היא נישאה לראשונה לאדוארד, לורד בורו (Borough), אשר נפטר באותה שנה. בין השנים 1530–1543 הייתה קתרין נשואה לג'ון נוויל, לורד לטימר, שנפטר ב-1543. לקתרין לא היו ילדים מנישואיה הראשונים, אך היא הייתה אם חורגת לילדיו של בעלה. כאלמנה עשירה ובעלת מעמד, מיהרה קתרין לנסות ולמצוא שידוך נוסף, כדי להגן על אחוזותיה. בגיל 30 הכירה את סר תומאס סימור (אחיה של ג'יין סימור אשתו השלישית של הנרי) והחלה ביניהם מערכת יחסים רומנטית. מערכת היחסים נמשכה זמן מה והשניים נועדו להינשא.

המלך הנרי פגש את ליידי לטימר, כשהגיעה לחצרו במטרה להתחנן על חייה של גיסתה, שבגדה בבעלה ויליאם פאר. הנרי ראה אותה, התאהב בה וביקש להינשא לקתרין בעצמו. הוא העריך את טוב ליבה, חוכמתה הרבה ובעיקר העריך כי תהיה חברה מנחמת לשנותיו האחרונות. חרף אהבתה לסר תומאס סימור וכוונתם להינשא, אולצה קתרין לקבל את הצעת המלך ולהינשא לו. קתרין נישאה להנרי ה-8 ב-12 ביולי 1543, בארמון המפטון קורט. קתרין לקחה על עצמה תפקיד של אחות רחמניה להנרי, סעדה אותו בתחלואיו וגם שימשה כאם חורגת לילדיו מנישואיו הקודמים. קתרין הצליחה לשקם את יחסיו של הנרי עם בנותיו מרי ואליזבת והם בילו חגי מולד יחדיו בחצרו כמשפחה מאוחדת. קתרין הייתה פרוטסטנטית בנטייתה הדתית, וכתבה כמה חיבורים בנושאי רפורמות של הנצרות הקתולית.

הנרי נפטר ב-28 בינואר 1547 כשלצדו קתרין וילדיו. לאחר מות הנרי נישאה קתרין לאהובה משכבר – תומאס סימור, לראשונה בחייה מתוך אהבה. הנישואין לתומס התבררו כבעייתיים: תומאס היה רודף נשים ובמיוחד גילה חיבה יתרה לנסיכה הצעירה אליזבת, כשזו גרה בביתם. קתרין נכנסה להיריון בפעם הראשונה בגיל 36 אך נפטרה מסיבוכים כתוצאה מן הלידה ב-5 בספטמבר 1548. התינוקת שנולדה, נקראה בשם מרי, אך כיוון שלא ידוע עליה פרטים נוספים לאחר 1549, היסטוריונים מעריכים כי מתה בהיותה ילדה.

סר תומאס סימור, בעלה של קתרין פאר, הוצא להורג באשמת בגידה ב-1549.

## קישורים חיצוניים

* 
* 

קטגוריה:נשותיו של הנרי השמיני
קטגוריה:סופרות המאה ה-16
קטגוריה:ילידי 1512
קטגוריה:נפטרים ב-1548
ג'יין סימור

**ג'יין סימור** (אנגלית: Jane Seymour; בסביבות 1508 – 24 באוקטובר 1537) הייתה אשתו השלישית של הנרי השמיני, והיחידה שילדה לו בן, את אדוארד השישי.

## חייה
ג'יין נולדה בווילטשייר שבדרום-מערב אנגליה לסר ג'ון סימור ולמרגרט ונטוורת'. היא שירתה כבת לוויה לקתרין מאראגון ולאן בולין. עם הידרדרות מערכת היחסים בין אן להנרי, החל המלך לגלות עניין רב בג'יין. משפחתה של ג'יין עודדה אותה להיענות לחיזוריו של הנרי. ג'יין סירבה להפוך למאהבתו, ונודע כי אמרה לו שהיא "...נמוכה מדי במעמדה מכדי להיות אשתו, אך גבוהה מדי מכדי להפוך לזונתו..". המלך הנרי נמשך לתדמית הילדה הטובה והתמימה שג'יין ומשפחתה הציגו בפניו. ג'יין השתדלה להציג דמות הפוכה באופייה לזו של אן, שניחנה באופי חם-מזג וסוער. לאחר שאן הפילה את עוברה ב-1536, התהדקו היחסים בין ג'יין להנרי: היא זכתה למערכת חדרים מפוארת בארמון, ליד אלה של הנרי, ואחיה ואביה קיבלו תוארי אצולה ואחוזות. אחרי הוצאתה להורג של אן במאי 1536, נישאו ג'יין והנרי ב-30 במאי (עשרה ימים לאחר ההוצאה להורג) ובכך הפכה למלכת אנגליה.

ג'ין נחשבה בעלת גינונים רשמיים וטקסיים נעלים מאלו של אן בולין, ועמדה על כך שכל כללי הטקס בחצר יישמרו בכל רגע נתון. היא לא התעסקה הרבה בענייני הממלכה ובפוליטיקה. ג'יין הייתה שמרנית, אך בתהליך פירוק המנזרים והכנסיות שהחל עם ייסודה של הכנסייה האנגליקנית העצמאית, ניסתה להשתדל אצל המלך לטובת הקתולים, אך הוא קטע אותה בהסבירו שאל לה להתערב בענייני המלוכה, ובהזכירו לה כי גם המלכה הקודמת ניסתה להתערב בענייניו. מידע רב אודות פעילותה בחצר ויחסיה עם המלך נמסר בדיווחיו של שגריר האימפריה הרומית הקדושה, אסטאס שאפווי.

ג'יין נכנסה להריון בתחילת 1537. במהלך הריונה פיתחה תאווה לבשר שליו, והנרי שלח שליחים באופן מיוחד שירכשו לה אותו בקאלה, בצרפת. ב-12 באוקטובר אותה שנה ילדה ג'יין בן, אדוארד השישי. היא פיתחה דלקת זיהומית כפי הנראה במהלך הלידה ומקץ שבועיים נפטרה. היא נקברה בטירת וינדזור. הנרי הורה כי לאחר מותו הוא ייקבר לצדה של ג'יין סימור, אותה ציין כאישה היחידה מבין נשותיו שילדה לו יורש זכר.

## קישורים חיצוניים

* 
* 

## הערות שוליים

קטגוריה:ילידות 1508
קטגוריה:נשותיו של הנרי השמיני
קטגוריה:נשים אנגליות במאה ה-16
קטגוריה:אישים הקבורים בקפלת ג'ורג' הקדוש בטירת וינדזור
קטגוריה:נפטרים ב-1537